দাশরাজ যুদ্ধ
দাশরাজ যুদ্ধ (সংস্কৃত: दाशराज्ञ युद्ध, আইএএসটি: Dāśarājñá yuddhá) বা দশরাজার যুদ্ধ ভারতদের (উপজাতি) রাজা এবং তাদের সংঘের মধ্যে সংগঠিত একটি যুদ্ধ, যার প্রথম ইঙ্গিত ঋগ্বেদের ৭ম মণ্ডলে পাওয়া যায়। যুদ্ধটি ভারতদের জন্য উল্লেখযোগ্য বিজয় এবং পরবর্তীকালে কুরু রাজ্য গঠনের সহায়ক। এটা সম্ভব যে ঋগ্বেদে উল্লিখিত দশরাজার যুদ্ধ কুরুক্ষেত্র যুদ্ধের গল্পের মূল অংশ গঠন করেছিল, যদিও এটি মহাভারতের বিবরণে ব্যাপকভাবে প্রসারিত ও পরিবর্তিত হয়েছিল।